બસના ડ્રાઈવર નવીનચંદ્ર કનુભાઈ મકવાણા (ઉ.વ.51) અને પરિવાર સાથે મજુરી માટે જઈ રહેલા લીમખેડાના મજુર નરવતભાઈ વેસ્તાભાઈ તડવી ઉ.વ.40 ને ગંભીર ઈજા થતા બંન્નેને સારવાર મળે તે પહેલા જ ઘટના સ્થળે કમકમાટી ભર્યા મોત નિપજયા હતાં. જયારે કંડકટર હર્ષદભાઈ મણીભાઈ રોહીત ઉ.વ.46, રેશમ નવરતભાઈ તડવી ઉ.વ.30, દુલા નરવત તડવી ઉ.વ.14, જીગર નરવત તડવી ઉ.વ.14, દાદુસિંહ ચૌહાણ ઉ.વ.19 અને ઈલાબેન ધનજીભાઈ રાઠોડ ઉ.વ.45 ને ઈજા પહોંચતા સારવાર માટે રાજકોટ સીવીલ હોસ્પીટલમાં દાખલ કરવામાં આવ્યા હતાં. આ બનાવ અંગે કુવાડવા પોલીસને જાણ થતા પોલીસ કાફલો ઘટના સ્થળે દોડી ગયો હતો. અકસ્માતની ઘટનાને પગલે લોકોના ટોળા ભેગા થઈ જતા ટ્રાફીક જામ થઈ ગયો હતો. પોલીસે ભારે જહેમત બાદ ટ્રાફીક કલીયર કરાવ્યો હતો.